

**Arbeidslivsfag på ungdomstrinnet – Bygg- og anleggsteknikk Tangen videregående skole**

Fra og med skoleåret 2024/25 tilbyr Tangen videregående skole arbeidslivsfag for ungdomsskoleelever på 10. trinn. Faget er for deg som ønsker et praktisk fag, og som vurderer en fremtid i bygg- og anleggsbransjen. Her på Tangen vil du bli kjent med noen av de mange yrkesveiene som finnes innenfor bygg og anlegg som tømrerfaget, snekkerfaget, malerfaget, murerfaget og rørleggerfaget. Dessuten vil du bli kjent med de forventninger bransjen har til deg som fremtidig fagarbeider.

Du trenger ikke å kunne noe fra før for å følge opplæringen hos oss. Det viktigste er at du har lyst og at du viser interesse for faget.

Mesteparten av tiden vil opplæringen foregå i verksteder inne på skolen, men vi vil også besøke bedrifter og byggeprosjekter ute. Arbeidstøy får du på skolen.

I løpet av året vil dere blant annet:

* få delta i byggeprosjekter inne og ute
* lage egne snekkerprodukter
* utføre enkle malerjobber
* mure
* lodde og montere rør
* lære å bruke maskiner og elektrisk verktøy
* lære å planlegge et arbeid
* bli kjent med arbeidslivets regler
* lære å vurdere risiko og arbeide trygt etter regler for helse, miljø og sikkerhet
* utvikle evnen til å samarbeide og vurdere resultat
* få en forståelse av hva som kjennetegner en god fagarbeider i bygg og anlegg

Opplæringsøkta er på 3,5 timer, fra kl. 13:30 til kl. 17:00 hver onsdag i 22 uker. Før hver økt får du servert et måltid, samtidig som vi gjennomgår dagens oppgaver.

Du vil få standpunktkarakter i faget.

Kort tid etter påmelding vil du bli invitert til Tangen sammen med foresatte i midten av juni for nærmere informasjon og omvisning på skolen. Ønsker du mer informasjon nå, kontakter du avdelingsleder Sten Aunevik på tlf. 94526787 eller epost sten.aunevik@tangen.vgs.no

Med vennlig hilsen oss på Bygg- og anleggsteknikk, Tangen videregående skole

**Søknad arbeidslivsfag: «*Bygg- og anleggsteknikk»* på Tangen videregående skole for skoleåret 2024-2025**

Elevens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_\_\_

**Jeg søker om å få plass på arbeidslivsfag «Bygg- og anleggsteknikk».**

*Ved å søke dette tilbudet og hvis jeg får plass, er jeg innforstått med at jeg ikke skal delta på skolens ordinære arbeidslivsfagtilbud. Har satt meg inn i og forstått hvordan arbeidslivsfaget er organisert.*

Begrunnelse for søknad:

|  |
| --- |
|  |

**Frist for å levere søknad er tirsdag 23. april.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sted og dato Underskrift elev Underskrift foresatte